pythainlp/thai-wiki-dataset-v4 huggingface dataset:
ปีศาจแห่งเล็กซิงตัน

ปีศาจแห่งเล็กซิงตัน แปลจากรวมเรื่องสั้น Lexington Ghosts ของ ฮารูกิ มุราคามิ จัดพิมพ์โดยสำนักพิมพ์กำมะหยี่ (ตีพิมพ์ในปี พ.ศ. 2553) โดยมีเรื่องสั้น 6 เรื่อง ได้แก่
หมายเหตุ
1.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
เทศบาลเมืองบึงยี่โถ

เทศบาลเมืองบึงยี่โถ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอธัญบุรี จังหวัดปทุมธานี จัดตั้งขึ้นเป็นเทศบาลตำบลเมื่อปี พ.ศ. 2550 และยกฐานะเป็นเทศบาลเมืองเมื่อปี พ.ศ. 2554
ประวัติ.
องค์การบริหารส่วนตำบลบึงยี่โถ ซึ่งจัดตั้งมาตั้งแต่วันที่ 2 มีนาคม พ.ศ. 2538 ได้รับการจัดตั้งเป็น เทศบาลตำบลบึงยี่โถ ตามประกาศกระทรวงมหาดไทย เรื่อง จัดตั้งองค์การบริหารส่วนตำบลเป็นเทศบาล ตั้งแต่วันที่ 1 สิงหาคม พ.ศ. 2550 ประกาศ ณ วันที่ 26 มิถุนายน พ.ศ. 2550 และได้รับการเปลี่ยนแปลงฐานะเป็น เทศบาลเมืองบึงยี่โถ ตั้งแต่วันที่ 25 พฤศจิกายน พ.ศ. 2554
เขตเทศบาลเมืองบึงยี่โถตั้งอยู่ในเขตปริมณฑล มีโรงงานอุตสาหกรรม หมู่บ้านจัดสรร ซึ่งเป็นที่อยู่อาศัยของประชาชนหลากหลายอาชีพ ลักษณะโดยรวมเป็นชุมชนเมือง ประชากรเพิ่มมากขึ้น มีการขยายตัวทางด้านเศรษฐกิจและสังคมอย่างรวดเร็ว
ภูมิศาสตร์.
ที่ตั้งและอาณาเขต.
เขตเทศบาลเมืองบึงยี่โถตั้งอยู่ทิศตะวันออกของแม่น้ำเจ้าพระยา อยู่ภาคกลางของประเทศ ห่างจากกรุงเทพมหานคร ประมาณ 20 กิโลเมตร และห่างจากอำเภอธัญบุรี ประมาณ 6 กิโลเมตร ที่ตั้งสำนักงานเทศบาลเมืองบึงยี่โถ ตั้งอยู่ริมคลองรังสิตประยูรศักดิ์ฝั่งทิศใต้ หน้าหมู่บ้านทิวสน คลอง 3 ถนนรังสิต-นครนายก หมู่ที่ 1 ตำบลบึงยี่โถ อำเภอธัญบุรี 
เทศบาลเมืองบึงยี่โถมีอาณาเขตครอบคลุมตำบลบึงยี่โถทั้งตำบล มีเนื้อที่ทั้งหมด 15.393 ตารางกิโลเมตร หรือประมาณ 9,892 ไร่ และมีอาณาเขตติดต่อดังนี้
ภูมิประเทศ.
สภาพพื้นที่เป็นที่ราบลุ่ม มีคลองรังสิตประยูรศักดิ์ไหลผ่านกลางพื้นที่เป็นเส้นแบ่งเขตโดยธรรมชาติ โดยหมู่ที่ 2 และหมู่ที่ 4 อยู่ทางทิศเหนือ หมู่ที่ 3 และหมู่ที่ 1 อยู่ทางทิศใต้มีแม่น้ำเจ้าพระยาเชื่อมต่อคลองรังสิตประยูรศักดิ์ ซึ่งแยกจากแม่น้ำเจ้าพระยาที่ตำบลบ้านใหม่ อำเภอเมืองปทุมธานี จังหวัดปทุมธานี ผ่านประตูระบายน้ำจุฬาลงกรณ์ และพื้นที่ตำบลบึงยี่โถ อำเภอธัญบุรี จังหวัดปทุมธานี ไปยังจังหวัดนครนายก จังหวัดปราจีนบุรี จังหวัดฉะเชิงเทรา และกรุงเทพมหานคร
เขตการปกครอง.
จำนวนหมู่บ้านในเขตเทศบาลเมืองบึงยี่โถ มีทั้งหมด 4 หมู่บ้าน ได้แก่ หมู่ที่ 1 ถึงหมู่ที่ 4 และมีชุมชนทั้งหมด 35 ชุมชน
เศรษฐกิจ.
อาชีพของประชากรในเขตพื้นที่ตำบลบึงยี่โถ ประกอบไปด้วยอาชีพการเกษตร รับจ้าง ค้าขาย และประกอบอาชีพอื่น ๆ 
เขตเทศบาลเมืองบึงยี่โถเป็นอาณาเขตปริมณฑลของกรุงเทพมหานคร การสัญจรสะดวก มีการลงทุนทางด้านอุตสาหกรรมค่อนข้างสูง ทำให้ที่ดินในพื้นที่มีราคาสูง ส่งผลให้ประชากรส่วนใหญ่เปลี่ยนแปลงการประกอบอาชีพเกษตรกรรมที่มีอยู่เดิมหันมาประกอบอาชีพด้านอุตสาหกรรมมากขึ้น 
การศึกษา.
ในเขตเทศบาลเมืองบึงยี่โถ มีโรงเรียนระดับประถมจนถึงมัธยมศึกษา จำนวน 3 แห่งคือ 
ศูนย์พัฒนาเด็กเล็กก่อนวัยเรียน จำนวน 4 แห่งคือ 
โรงเรียนอนุบาลสังกัดเทศบาลเมืองบึงยี่โถ 3 แห่ง คือ 
มหาวิทยาลัย 1 แห่ง คือ มหาวิทยาลัยนอร์ทกรุงเทพ วิทยาเขตรังสิต (หมู่ที่ 2 ตำบลบึงยี่โถ)
การสาธารณสุข.
เทศบาลเมืองบึงยี่โถมีศูนย์บริการสุขภาพชุมชน 3 แห่ง คือ
การขนส่ง.
เขตเทศบาลเมืองบึงยี่โถเป็นพื้นที่อยู่ในเขตปริมณฑล การสัญจรไปมาสะดวกมีถนนสายหลักที่สำคัญคือ ถนนรังสิต-นครนายก (ทางหลวงแผ่นดินหมายเลข 305) ซึ่งแยกจากถนนพหลโยธิน ช่วงตำบลประชาธิปัตย์ ผ่านพื้นที่ตำบลบึงยี่โถ และตำบลอื่น ๆ ในอำเภอธัญบุรี ไปอำเภอองครักษ์ จังหวัดนครนายก และจังหวัดปราจีนบุรี
ไซโทซอล

ไซโตซอล หรือของเหลวภายในเซลล์ (cytosol หรือ intracellular fluid หรือ cytoplasmic matrix) เป็นของเหลวที่อยู่ภายในเซลล์ ในยูคาริโอตส่วนนี้จะแยกออกจากส่วนของออร์แกเนลล์ด้วยเยื่อหุ้มออร์แกเนลล์ ต่างจากไซโทพลาสซึม ซึ่งหมายถึงส่วนต่างๆที่อยู่ข้างในเยื่อหุ้มเซลล์ ไม่รวมนิวเคลียส ในโปรคาริโอต ปฏิกิริยาเคมีส่วนใหญ่เกิดในไซโตซอล ส่วนน้อยเกิดที่ช่องว่างระหว่างเยื่อหุ้มเซลล์ที่ม้วนพับไปมา 
ไซโตซอลเป็นองค์ประกอบที่ซับซ้อนของสารต่างๆที่ละลายในน้ำ ความเข้มข้นของไอออนเช่นโซเดียมและโพแทสเซียมในไซโตซอลจะต่างจากของเหลวนอกเซลล์ ซึ่งความแตกต่างนี้เป็นมาจากการควบคุมแรงดันออสโมติกของเซลล์ และการส่งสัญญาณระหว่างเซลล์ นอกจากนั้นในไซโตซอลยังมีสารชีวโมเลกุลขนาดใหญ่ล่องลอยอยู่ซึ่งสารเหล่านี้มีผลต่อการเปลี่ยนแปลงพฤติกรรมของสารขนาดเล็กกว่า 
ภายในไซโตซอลเองยังมีระดับความเข้มข้นที่ต่างกันภายในไซโตซอลของเซลล์เดียวกัน เช่นความเข้มข้นของแคลเซียม กลุ่มของโปรตีนและเอนไซม์ที่รวมกันทำหน้าที่เร่งปฏิกิริยาต่างๆในเมตาบอลิซึม จะทำให้เกิดส่วนปิดและแยกต่างหากออกจากไซโตซอลได้ เช่น โปรทีเอโซม และคาร์บอกซีโซม
ท่าอากาศยานอาซาฮิกาวะ

ท่าอากาศยานอาซาฮิกาวะ (; โรมาจิ: "Asahikawa Kūkō") เป็นท่าอากาศยานส่วนภูมิภาคบนเกาะฮกไกโด ประเทศญี่ปุ่น ตั้งอยู่ระหว่างเมืองอาซาฮิกาวะและเมืองฮิงาชิกางูระ จัดเป็นท่าอากาศยานระดับที่สองในญี่ปุ่น
นิติเหตุ

นิติเหตุ  เป็นศัพท์กฎหมาย หมายถึง เหตุการณ์ที่มีผลตามกฎหมาย โบราณใช้ว่า "นิติการณ์"
ผลที่เกิดขึ้นนี้ ไม่คำนึงว่าเป็นเจตนาของผู้อยู่ในเหตุการณ์หรือไม่ หากแต่เป็นเจตนาของกฎหมาย จึงเรียกว่า "นิติเหตุ" คือ เหตุของกฎหมาย และเพราะฉะนั้น นิติเหตุจึงต่างจาก นิติกรรม ตรงที่ผลของนิติกรรมนั้นเกิดขึ้นโดยเจตนาของผู้เกี่ยวข้องเท่านั้น ตัวอย่างของนิติเหตุ เช่น เด็กห้าขวบประพันธ์วรรณกรรมขึ้นเรื่องหนึ่ง อันที่จริงเขาเพียงต้องการสรรค์สร้างตามจินตนาการของตน ไม่ได้ต้องการเป็นเจ้าของลิขสิทธิ์ในวรรณกรรมนั้น แต่กฎหมายก็ให้เขาเป็นเจ้าของลิขสิทธิ์ดังกล่าว
ตัวอย่างอื่น ๆ ของนิติเหตุ เช่น การเกิด ก่อให้เกิดสภาพบุคคลตามกฎหมาย, การแก่ ก่อให้บุคคลมีความสามารถที่จะมีและใช้สิทธิตามกฎหมาย อาทิ เมื่อบุคคลปรกติเจริญวัยขึ้นจนบรรลุนิติภาวะ ก็จะมีความสามารถกระทำนิติกรรมเองได้โดยลำพัง, และการตาย ทำให้สภาพบุคคลสิ้นสุดลงตามกฎหมาย และมรดกของผู้ตายต้องโอนไปยังทายาทต่อไป ที่กล่าวมาทั้งหมดนี้ล้วนเป็นผลที่กฎหมายบันดาลให้เกิด ซึ่งอาจสอดคล้องกับเจตนาของผู้เกี่ยวข้องหรือไม่ก็ได้
นิติเหตุนับเป็นมูลแห่งหนี้ (obligation) จำพวกหนึ่ง คือ ละเมิด, การจัดการงานนอกสั่ง และ ลาภมิควรได้ ด้วย เช่นเดียวกับนิติกรรม ที่ก่อมูลหนี้จากนิติสัมพันธ์ของคู่สัญญา
โดยนิติเหตุแยกออกเป็น 2 กรณี มีทางธรรมชาติและจากการกระทำของบุคคลได้ดังนี้
เพลงสรรเสริญสาธารณรัฐอัลไต

เพลงสรรเสริญสาธารณรัฐอัลไต (อัลไตย์: Алтай Респубпиканыҥ Гимны; Altaj Respublikanyŋ Gimny Söstöri) เป็นเพลงสรรเสริญสาธารณรัฐอัลไตแห่งสหพันธรัฐรัสเซีย ทำนองเพลงนี้ประพันธ์โดย วี. เปซ์นญากา และคำร้องเป็นของ เอ. อดาร์โอวา นำไปใช้อย่างเป็นทางการ วันที่ 11 กันยายน ค.ศ. 2001
เนื้อเพลงภาษาอัลไต และ รัสเซีย.
ใน 3 บทแรกเนื้อร้องเป็นภาษาพื้นเมืองอัลไต และ 2 บทสุดท้ายเนื้อร้องเป็นภาษารัสเซีย[1]
คำแปล.
บทที่ 1
นภาสีฟ้าที่เต็มไปด้วยดวงดาว
กว้างใหญ่ แต่อิสระภาพจากท่านข่านแห่งอัลไต
บนยอดเขาสามยอดแห่งไธกาอันเงียบสงบ
อัลไตยุคโบราณนี้ศักดิ์สิทธิ์
บทที่ 2
ยืนอยู่บนสามยอดคือท่านข่านแห่งอัลไต
ที่จะไปจากที่นี่ จะไม่มีประเพณี
เหยี่ยวนอนหลับได้ดีในป่า
ไม่มีภาระหน้าที่หวงแหน
บทที่ 3
นี่คือมาตุภูมิของประเทศอัลไต
อัลไตเป็นสถานที่ศักดิ์สิทธิ์นับพัน
ปกป้องความมั่งคั่งอันล้นเหลือของเธอ
เราเป็นชาวรัสเซียมาตลอดชีวิต
บทที่ 4
คุณถูกสร้างขึ้นโดยดวงอาทิตย์ชาวอัลไต
มีชีวิตอยู่และเจริญรุ่งเรือง
คุณแน่วแน่ตลอดกาล
และอัลไตของเรานั้นสวยงาม
บทที่ 5
อัลไตกับรัสเซียมีมานานหลายศตวรรษ
สำหรับเจ้าและเธอเรามีความภักดี
และด้วยโชคชะตามีสิ่งเดียว
มีความสุขตลอดกาล
อัลไต!
มะระ

มะระขี้นก (ชื่อวิทยาศาสตร์: "Momordica charantia L.") เป็นผักผลไม้พื้นบ้านที่ขึ้นได้ทั่ว ๆ ไป เลื้อยพันต้นไม้อื่น มีมือเกาะ ลำต้นเป็นเหลี่ยมมีขนปกคลุม ใบเดี่ยว ออกสลับลักษณะคล้ายใบแตงโมแต่เล็กกว่า มีสีเขียวทั้งใบ ขอบใบหยัก เว้าลึก มี 5-7 หยัก ปลายใบแหลม ออกดอกเดี่ยวตามง่ามใบ สีเหลืองอ่อน มี 5 กลีบ เกสรมีสีเหลืองแก่ถึงส้ม กลีบดอกบาง ช้ำง่าย ลูกเล็กรูปร่างคล้ายกระสวย ผิวเปลือกขรุขระและมีปุ่มยื่นออกมา ผลอ่อนมีสีเขียว เมื่อแก่จะมีสีเหลืองอมแดง ปลายผลจะแตกเป็น 3 แฉก นกชอบมาจิกกินทั้งผลและเมล็ด แล้วก็ถ่ายเมล็ดไว้ตามที่ต่าง ๆ จึงเรียกกันว่ามะระขี้นก
มะระขี้นก มีรสขมกว่ามะระจีน จึงนิยมกินในหมู่ผู้ใหญ่และผู้สูงอายุ ผลอ่อนนำไปต้มหรือเผากินได้ทั้งลูก ผลแก่ต้องนำมาผ่ากลาง คว้านเมล็ดออกเสียก่อน การลดความขมของมะระขี้นกนั้นทำได้โดยต้มน้ำให้เดือดจัด ใส่เกลือสักหยิบมือ ลวกมะระในน้ำเดือดสักครู่ มะระจะยังคงมีผลสีเขียวสด หรือจะต้มกินกับน้ำพริกก็ได้ บางครั้งราดด้วยกะทิสดเพื่อเพิ่มรสชาติ
การปรุงแกงจืดมะระขี้นกยัดไส้หมูสับ ต้องต้มนานหน่อยให้ความขมจางลง หรือปรุงอาหารเผ็ด เช่น พะแนงมะระขี้นกยัดไส้ หรือเป็นแกงเผ็ดก็ได้ ถ้าจะนำไปปรุงอาหารผัด เช่น ผัดกับไข่ ให้ต้มน้ำแล้วเททิ้งหนึ่งครั้ง
นอกจากใช้ผลเป็นอาหารแล้ว ใบของมะระขี้นกก็นำมาทำอาหารได้ แต่ไม่นิยมกินสดเพราะมีรสขม ยอดมะระลวกเป็นผักจิ้มกินกับน้ำพริก หรือกับปลาป่นของชาวอีสาน ยิ่งเด็ดยิ่งแตกยอดเพิ่มอีก ทางภาคเหนือนิยมนำยอดมะระสดมากินกับลาบ หรือนำไปทำแกงคั่ว แกงเลียง และแกงป่า ได้รสน้ำแกงที่ขมเฉพาะตัว
ทางอีสานนิยมนำใบมะระขี้นกใส่ลงไปในแกงเห็ดแบบพื้นบ้านจะทำให้แกงมีรสขมนิด ๆ กลมกล่อมมาก บ้างนิยมนำใบมะระมาต้มหรือลวกจิ้มน้ำพริก
คุณค่าทางโภชนาการ.
ประโยชน์ทางยา.
สรรพคุณของมะระขี้นก คือช่วยเจริญอาหาร การที่ผลมะระขี้นกช่วยเจริญอาหารได้ เพราะในเนื้อผลมีสารที่มีรสขมกระตุ้นให้น้ำย่อยออกมามากขึ้น จึงทำให้รับประทานอาหารได้เพิ่มขึ้น ใช้ผลมะระปิ้งไฟ หรือลวกจิ้มน้ำพริก และยับยั้งเชื้อ HIV หรือเสริมภูมิคุ้มกันของร่างกาย
ข้อควรระวัง
เซลลูไลต์

เซลลูไลต์  หมายถึง เซลล์ก้อนไขมันที่มีขนาดใหญ่ อยู่ใต้ผิวหนังที่อัดกันอยู่อย่างหนาแน่นซึ่งจะนูนขึ้นมาที่บริเวณผิวหนังจะเป็นตะปุ่มตะป่ำ บริเวณนี้เรียกว่า เซลลูไลต์ หรือเรียกว่าผิวเปลือกส้ม ไขมันนี้จะพบได้ทั้งในคนผอมและคนอ้วน โดยพบในเพศหญิงมากกว่าเพศชายซึ่งร่างกายจะสามารถสะสมได้ที่บริเวณ ท้องแขน หน้าท้อง ต้นขา และสะโพก 
สาเหตุการเกิดเซลลูไลต์.
- ร่างกายมีการเผาผลาญที่ผิดปกติ ทำให้ไม่สามารถเผาผลาญไขมันใต้ผิวหนังออกจากร่างกายได้หมด
- การรับประทานอาหารจำพวกคาร์โบไฮเดรตที่มากเกินความจำเป็น ทำให้ร่างกายสะสมเซลลูไลต์
- การออกกำลังกายไม่สม่ำเสมอ หรือขาดการออกกำลังกายซึ่งเป็นอีกสาเหตุของการสะสมเซลลูไลต์ เพราะไขมันจะจับตัวเป็นกลุ่มก้อนและมีการขยายใหญ่ขึ้นที่ใต้ผิวหนัง ทำให้ผิวหนังตรงนั้นมีลักษณะเป็นริ้วคลื่น
- อาหาร ได้แก่ อาหารที่อุดมไปด้วย toxin เช่นไขมัน ของทอด สุรา น้ำตาล หากรับประทานอาหารเหล่านี้มากเกินไปจะทำให้ร่างกายไม่สามารถกำจัดออกหมดเกิดการสะสม 
- กรรมพันธุ์
- ดื่มน้ำน้อย 
- เซลลูไลต์มักจะพบมากในคนที่รับประทานยาคุมกำเนิด หรือหลังคลอดเนื่องจากร่างกายมีระดับฮอร์โมนเอสโตรเจนสูง
โทษของเซลลูไลต์.
- การเกิดเซลล์ลูไลท์ ส่งผลต่อการไหลเวียนของระบบน้ำเหลือง
- ส่งผลต่อระบบขับของเสียในร่างกายจะเกิดความผิดปกติ
การเกิดเซลลูไลต์.
เกิดจากเซลล์ไขมันบวม และการที่มีพังผืดเข้ามาหุ้มทำให้เกิดการรวมตัวของเซลล์ไขมันเป็นกลุ่มก้อน
• เซลล์ของไขมันบวมเนื่องจากมีการสะสมไขมันไว้ในเซลล์เป็นปริมาณมาก
• ผนังหลอดเลือดของเซลล์ไขมันจะรั่วทำให้มีน้ำซึมผ่านออกจากเซลล์ไขมันทำให้เกิดการคั่งของน้ำ
• การระบายของน้ำเหลืองไม่ดี
• เซลล์ของไขมันจะจับกันเป็นกลุ่มโดยมี collagen ล้อมรอบซึ่งทำให้เลือดไหลเวียนผิดปกติ
• เนื้อเยื่อเกี่ยวพันจะดึงผิวหนังตำแหน่งที่ยึดกับผิวหนังทำให้ผิวหนังเป็นรอนๆคล้ายริ้วคลื่น
ระดับความรุนแรงของปัญหาเซลลูไลต์.
1. น้อย - มองเห็นผิวเป็นริวคลื่นเมื่อมือไปสัมผัส
2. ปานกลาง - มองเห็นผิวเป็นริวคลื่นเมื่อยืน
3. มาก - มองเห็นผิวเป็นริวคลื่นตลอดเวลา
โปร WarZ 
การแก้ปัญหาเซลลูไลต์สามารถทำได้โดย.
1. ลดการบริโภคไขมันและน้ำตาล
2. ทำให้เนื้อเยื่อเกี่ยวพันแข็งแรงขึ้น โดยการนวดเบาๆตามบริเวณที่มีเซลลูไลต์ และ ออกกำลังกายสม่ำเสมอ
3. ดื่มน้ำให้เพียงพอกับร่างกายต้องกาประมาณวันละ 8 แก้ว
4. การใช้วิธีดีท็อกซ์ ทั้งอบไอน้ำ ซาวน่า 
5. หันมากินอาหาร Raw Food หรือใช้วิธี Detox Liquid Diet คือดื่มแต่น้ำผักน้ำผลไม้ ซุปใส ชาสมุนไพร โดยไม่กินอะไรเลย เพื่อให้ร่างกายขับถ่ายของเสีย ทำให้ไขมันลดลงเซลลูไลต์จะน้อยลงไปด้วยเช่นกัน แต่ถ้าหากกลับมากินตามปกติเซลลูไลต์ก็จะกลับมาเหมือนเดิมด้วยเช่นกัน
เนื้อคู่อยากรู้ว่าใคร

เนื้อคู่อยากรู้ว่าใคร เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันจันทร์ เวลา 22.25 น. - 23.20 น. ทางททบ.5 และ TGN (ซึ่งจะออกอากาศช้าไป 1 ตอน) เป็นเนื้อคู่ประตูถัดไป ภาคที่ 3 เริ่มออกอากาศเป็นครั้งแรก 4 มกราคม พ.ศ. 2553
สามตอนท้ายสุดไม่ได้ออกอากาศทางสถานีโทรทัศน์กองทัพบกช่อง 5 เนื่องจากถูกยกเลิกออกจากผังรายการแบบกะทันหัน จึงมีการเปิดฉายรอบพิเศษ ณ โรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 ในชื่อโปรเจกต์ เนื้อคู่ฯ อยากดูเรื่อย ๆ ไปจนแก่ และทำออกมาเป็น DVD 3 ตอนสุดท้าย
ทั้งนี้ ซิทคอม เนื้อคู่ประตูถัดไป ซีซั่นใหม่ จะออกอากาศให้ได้ชมกันทางช่อง GTH ON AIR กล่อง GMMZ ช่อง 11/ 409 ในวันที่ 23 กุมภาพันธ์ พ.ศ. 2557 ภายใต้ชื่อ เนื้อคู่ The Final Answer
คำกล่าวจากผู้กำกับและนักแสดง.
เรียกร้องกันเข้ามาหนาหูว่าอยากเห็น ซิตคอมอารมณ์ดี “เนื้อคู่ประตูถัดไป” กลับมาโลดแล่นในจอทีวีอีกครั้ง เพื่อเป็นการมอบของขวัญวันปีใหม่ให้กับแฟน ๆ ที่ติดตามกันมาอย่างเหนียวแน่นหนึบ ล่าสุด ค่ายจีทีเอช ร่วมกับ อควา มีเดีย 360 ในเครือบริษัทอควาคอร์เปอเรชั่น จำกัด ขอเอาใจผู้ชมด้วยการส่งตรงความสนุกสุดหรรษาเวอร์ชันล่าสุด ภายใต้ชื่อใหม่ “เนื้อคู่อยากรู้ว่าใคร” เรื่องราววุ่น ๆ ของชาวคอนโดสวัสดีทวีสุข ที่พร้อมมาสร้างความอลเวงครื้นเครงกันแบบยกกำลังสอง กำกับโดยผู้กำกับเจ้าเก่า มุก-ปิยะกานต์ บุตรประเสริฐ โดยออกอากาศครั้งแรก วันจันทร์ที่ 4 มกราคม พ.ศ. 2553 เวลา 22.25 - 23.20 น. ทาง ททบ.5
เบื้องหลังการถ่ายทำเต็มไปด้วยความคึกคัก เพราะเป็นการกลับมาร่วมงานกันอีกครั้งของนักแสดงและทีมงานที่ห่างหายกันไปนาน แต่ละคนเลยต้องทำการรื้อฟื้นวิชากันยกใหญ่ เพื่อสวมวิญญาณตัวละครที่คุ้นเคย พอเริ่มเข้าที่ทุกอย่างก็เริ่มมัน เพราะแต่ละคนต่างก็คิดถึงตัวละครที่เคยเล่น ซึ่งคนที่เห่อที่สุด หนีไม่พ้น พอลล่า ที่พูดไปทั่วกองถ่ายว่า “ขวัญใจกลับมาแล้ว...” ส่วนคนที่ดูสบายใจลั้นลาที่สุดคือ ซันนี่ ที่ออกกองวันแรกยังไม่ต้องโชว์ลีลาการแค่นอนหลับตาอยู่บนเตียงเฉย ๆ แต่พอผู้กำกับสั่งให้เอาอุปกรณ์การแพทย์แบบครบครัน เพื่อสร้างบรรยากาศให้ดูสมจริง แถมยังต้องใส่เครื่องช่วยหายใจ ที่ต้องเล่นเป็นคนป่วยจริง ๆ แถมยังต้องทนสภาพกลายร่างเป็นคนพิการที่ต้องนั่งรถเข็นตลอดเวลา เลยโดนเพื่อน ๆ แกล้งสารพัด เรียกว่าทีมงานต้องยกนิ้วให้ ซันนี่ ถึงความพยายามเกินร้อย
ชื่อตอนของเนื้อคู่อยากรู้ว่าใคร.
ชื่อตอนของเนื้อคู่...อยากรู้ว่าใคร เป็นท่อนบางท่อนของเพลงดังต่าง ๆ บ้างก็แปลงเพื่อเข้ากับเนื้อหาในตอนนั้น ๆ
เนื้อคู่ฯ อยากดูเรื่อย ๆ ไปจนแก่.
เนื้อคู่ฯ อยากดูเรื่อย ๆ คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน "ข่มใจเอาไว้คิดถึงหน้าพ่อแม่ของเธอไว้", "ยื้อ... ก็เหมือนเราจะยิ่งเหนื่อย" และ "จากวันนี้จะมีเรา เราและนาย"
ซึ่งสามตอนท้ายสุดนี้ ไม่ได้ออกอากาศทางสถานีโทรทัศน์กองทัพบกช่อง 5 เนื่องจากถูกยกเลิกออกจากผังรายการแบบกะทันหัน จึงมีการเปิดฉายรอบพิเศษ ณ โรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 ในชื่อโปรเจกต์ "เนื้อคู่ฯ อยากดูเรื่อย ๆ" ไปจนแก่ และทำออกมาเป็น DVD 3 ตอนสุดท้าย
เคอรี ฮิลสัน

เคอรี ลีนน์ ฮิลสัน  เกิดเมื่อวันที่ 5 ธันวาคม ค.ศ. 1982 เป็นนักร้องชาวอเมริกัน ร่วมต่อต้าน การเบียดเบียนทางเพศ เธอได้เซ็นสัญญากับค่ายโซนโฤร์, มอสลีย์มิวสิกกรุป และอินเตอร์สโคปเรเคิดส์ เป็นส่วนหนึ่งในทีมนักแต่งเพลงและโปรดิวเซอร์ ที่ชื่อกลุ่ม เดอะคลัตช์ ต้นและปลายคริสต์ทศวรรษ 2000 ฮิลสันเขียนเพลงให้กับแร็ปเปอร์และนักร้องหลายคน รวมถึงบริตนีย์ สเปียรส์และลูดาคริส ในปี 2007 เธอเป็นนักร้องรับเชิญให้กับซิงเกิลฮิตของทิมบาแลนด์ที่ชื่อ "The Way I Are" และ "Scream" เธอจึงได้เริ่มต้นอาชีพในฐานะศิลปินเดี่ยว มีผลงานอัลบั้มแรกชุด "In a Perfect World…" ออกขายต้นปี 2009 มีซิงเกิลฮิตอย่าง "Energy", "Turnin' Me On" และ "Knock You Down"
เจ้าหญิงฟาดียะห์แห่งอียิปต์

เจ้าหญิงฟาดียะห์แห่งอียิปต์ (อาหรับ:فادية "Fādiya", ประสูติ 15 ธันวาคม ค.ศ. 1943-26 ธันวาคม ค.ศ. 2002) พระราชธิดาองค์เล็กในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระมเหสีพระองค์แรก
พระประวัติ.
เจ้าหญิงฟาดียะห์แห่งอียิปต์ ประสูติเมื่อวันที่ 15 ธันวาคม ค.ศ. 1943 เป็นพระราชธิดาองค์เล็กในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระมเหสีพระองค์แรก โดยพระองค์มีพระพี่นางร่วมพระมารดาสองพระองค์ ได้แก่ เจ้าหญิงเฟริยาล และเจ้าหญิงเฟาซียะห์
ต่อมาได้เกิดเหตุการณ์ปฏิวัติอียิปต์ในปี ค.ศ. 1952 พระเจ้าฟารุกที่ 1 แห่งอียิปต์ พระราชบิดาจึงส่งเจ้าหญิงฟาดียะห์ไปศึกษายังประเทศสวิตเซอร์แลนด์ โดยพระองค์ได้เรียนเกี่ยวกับการเขียนภาพ
เสกสมรส.
เจ้าหญิงฟาดียะห์เสกสมรสเมื่อวันที่ 17 กุมภาพันธ์ ค.ศ. 1965 โดยเสกสมรสกับนายปิแอร์ อเล็กซีวิคช์ ออร์ลอฟฟ์ นักธรณีวิทยาชาวสวิส ที่มีเชื้อสายราชวงศ์รัสเซีย โดยจดทะเบียนสมรสกันที่สำนักงานทะเบียนเคนซิงสตัน (Kensington) กรุงลอนดอน โดยสามีของพระองค์ได้เปลี่ยนมานับถือศาสนาอิสลาม และได้ชื่อมุสลิมว่า ซาอิด ออร์ลอฟฟ์ โดยทั้งคู่ มีบุตรด้วยกันสองคน ได้แก่ นายมิกาเอล-ชาเมล ออร์ลอฟฟ์ และนายอาแล็กซองดร์-อาลี ออร์ลอฟฟ์
ส่วนเจ้าหญิงฟาดียะห์ได้ทำงานเป็นล่ามในกระทรวงการท่องเที่ยวของประเทศสวิตเซอร์แลนด์ โดยพระองค์สามารถรับสั่งภาษาฝรั่งเศส, ภาษาอังกฤษ, ภาษาอิตาเลียน และภาษาสเปน
สิ้นพระชนม์.
เจ้าหญิงฟาดียะห์ สิ้นพระชนม์เมื่อวันที่ 26 ธันวาคม ค.ศ. 2002 ที่เมืองโลซาน ประเทศสวิตเซอร์แลนด์ และพระศพได้ฝังไว้ในกรุงไคโร ประเทศอียิปต์ สิริรวมพระชนมายุ 59 พรรษา
ฌอน แม็กไกวร์

ฌอน มาร์ติน ไมเคิล แม็กไกวร์  เกิดเมื่อวันที่ 18 เมษายน ค.ศ. 1976 ในอิลฟอร์ด เอสเซกซ์ เป็นนักแสดงและนักร้องชาวอังกฤษ มีชื่อเสียงในปี 1988 ตั้งแต่อายุ 11 ปี กับบท "เทกส์" แรตคิลฟ์ ในดราม่าสำหรับเด็กทางช่องบีบีซีเรื่อง "Grange Hill" ที่ออกฉายจนถึงปี ค.ศ. 1992 หลังจากนั้นเขารับบทเป็น ไอดาน บรอสแนน ใน "EastEnders"
เขายังปรากฏในภาพยนตร์หลายเรื่อง เช่นเรื่อง "Meet the Spartans" หนังล้อเลียนเรื่อง "300" เขามีชื่อเสียงในฐานะนักร้องเช่นกัน มีผลงานสตูดิโออัลบั้ม 2 ชุด (และอีก 1 รวมฮิต) เขาเป็นที่รู้จักในรายการโทรทัศน์อเมริกัน ในบทโดนาแวน บริงก์ ในซิตคอมทางช่องยูพีเอ็น เรื่อง "Eve" และบทไคล์ เบนโด ซิตคอมทางช่องซีบีเอส เรื่อง "The Class"
ปะการังเทียม

ปะการังเทียม  เป็นสิ่งที่มนุษย์สร้างขึ้นในรูปแบบต่าง ๆ อย่างมีแบบแผน เพื่อดัดแปลงสภาพของพื้นท้องทะเลให้อุดมสมบูรณ์ให้เหมือนสมัยก่อน โดยปะการังตามธรรมชาติมีการถูกทำลายและเหลือจำนวนน้อยลง โดยการจัดทำสภาพแวดล้อมที่อยู่อาศัยหรือเรียกง่าย ๆ ว่า บ้านปลา เลียนแบบบริเวณที่มีกองหินใต้น้ำ ซากเรืออัปปาง หรือแนวปะการังธรรมชาติ โดยการใช้วัสดุที่แข็งแรง ทนทาน มีน้ำหนัก สามารถต้านทานกระแสน้ำได้ ราคาไม่แพง มีรูปแบบที่มีช่องเงาให้สัตว์น้ำกำบังหรือหลบซ่อนตัวได้ และนำไปวางรวมกลุ่มกันในบริเวณต่างๆ ตามแนวชายฝั่งที่เหมาะสม
วัสดุที่ใช้ก่อสร้างนั้นเป็นคอนกรีตล้วน เรียกว่า มาลีนไทด์ ซึ่งเป็นคอนกรีตที่ไม่ถูกกัดเซาะจากน้ำเค็ม โดยดำเนินการในหลายพื้นที่ อาทิ จังหวัดเพชรบุรี, ชุมพร, พังงา, ปัตตานี, นราธิวาส, ตราด, สุราษฎร์ธานี และในปี 2549 นี้ จะมีการดำเนินการจัดสร้างปะการังเทียมในพื้นที่จังหวัดประจวบคีรีขันธ์และชลบุรี แต่ในบางท้องถิ่นไม่ได้มีสิ่งของดังกล่าวเสมอไป จึงต้องหาวัสดุอื่นมาทดแทน เช่น ยางรถยนต์ที่ไม่ใช้แล้ว เนื่องจากมีปริมาณเหลือใช้ค่อนข้างมาก จึงมีการนำมามัดรวมกันเป็นชุดๆ ชาวประมงท้องถิ่นสามารถทำได้เอง
ประวัติการก่อตั้งโครงการปะการังเทียม.
นายสำราญ รักชาติ รองอธิบดีกรมทรัพยากรทะเลและชายฝั่งกล่าวว่า กรมฯ ได้จัด “โครงการจัดสร้างปะการังเทียม” ขึ้นด้วยการนำวัสดุที่แข็งแรงทนทานมีน้ำหนักที่สามารถต้านทานกระแสน้ำได้มาวางรวมกันอย่างมีแบบแผนเพื่อดึงดูดสัตว์น้ำให้เข้ามาอยู่อาศัย ช่วยให้สัตว์น้ำมีแหล่งอาหาร-แหล่งอนุบาลสัตว์น้ำ ใช้เป็นที่อยู่อาศัยของสัตว์น้ำทะเล ซึ่งเป็นการบูรณาการความร่วมมือที่เด่นชัดระหว่าง 5 หน่วยงานได้แก่ กรมทรัพยากรทะเลและชายฝั่ง กองทัพเรือ กรมประมงและกรมการขนส่งทางน้ำและพาณิชยนาวี โดยทั้ง 5 หน่วยงานจะร่วมกันพิจารณาพื้นที่ที่เหมาะสมในจังหวัดที่ชาวประมงได้รับความเดือดร้อน จากปริมาณสัตว์น้ำที่น้อยลงโดยเร่งสร้างปะการังเทียม เพื่อเป็นแหล่งอาศัยใหม่ของสัตว์น้ำ
ผลจากการจัดตั้งโครงการปะการังเทียม.
จากผลการจัดสร้างปะการังเทียมที่ผ่านมาตั้งแต่ปี 2528 จนถึงปี 2552 มีการสร้างปะการังเทียมทั้งหมด 362 แห่ง ครอบคลุมพื้นที่ 2,000 ตารางกิโลเมตร ทั้งในอ่าวไทยและทะเลอันดามัน ยังผลให้บริเวณที่ไปจัดสร้างปะการังเทียม มีจำนวนทรัพยากรอุดมสมบูรณ์ขึ้น สัตว์น้ำบางชนิดที่หายากก็กลับมีการพบเพิ่มมากขึ้น เช่น ปลาหมอทะเลขนาดใหญ่ ปลาช่อนทะเล ปลาผีเสื้อเทวรูป ปลาจะละเม็ดเทา ปลาดุกทะเล และปลาตะลุมพุก
ซั้งคืออะไร.
ซั้ง  เรียกกันย่อๆ ว่า แฟ้ดส์ (FADs) หมายถึง อุปกรณ์ที่ทำให้ปลามาอยู่รวมกัน ซึ่งมีที่มาจากสิ่งของลอยน้ำต่างๆ โดยมีปลาเล็กปลาน้อยอาศัยร่มเงาอยู่ และจะมีปลาขนาดใหญ่กว่าติดตามหาอาหารไปด้วย เพื่อความสะดวกต่อการทำการประมง ของชาวประมงพื้นบ้านชายฝั่ง การวางซั้งก็จะเลียนแบบสิ่งของลอยน้ำ โดยใช้วัสดุต่างๆ มาผูกมัดรวมกัน เช่น เศษอวน, เชือกเก่า, ไม้ไผ่ และทางมะพร้าว เหล่านี้เป็นต้น เพียงแต่ซั้งจะถ่วงด้วยก้อนหิน หรือผูกติดกับโขดหินใต้น้ำ ไม่ให้ลอยออกไปจากจุดที่ต้องการ ซั้ง อาจจะมีส่วนของการอนุรักษ์พันธุ์สัตว์น้ำได้น้อยกว่า ปะการังเทียม แต่ซั้งจะเป็นประโยชน์อย่างมากกับกิจกรรมของการตกปลา ซั้งไม่เพียงแต่จะมีประโยชน์ทางตรงแล้ว ยังมีประโยชน์ทางอ้อมด้วย คือป้องกันการทำการประมงของเรือขนาดใหญ่ เช่น เรืออวนลาก มาทำการประมงในเขตหวงห้ามได้อีกทางหนึ่งด้วย
เจ้าหญิงฟัยซะฮ์แห่งอียิปต์

เจ้าหญิงฟัยซะฮ์แห่งอียิปต์ (ประสูติ: 8 พฤศจิกายน พ.ศ. 2466 — สิ้นพระชนม์: 9 กรกฎาคม พ.ศ. 2537) เป็นพระราชธิดาในพระเจ้าฟุอาดที่ 1 กับสมเด็จพระราชินีนาซลีแห่งอียิปต์ 
พระประวัติ.
เจ้าหญิงฟัยซะฮ์ ประสูติเมื่อวันที่ 8 พฤศจิกายน พ.ศ. 2466 ณ พระราชวังอับดีนในไคโร เป็นพระราชบุตรลำดับที่สามในพระเจ้าฟุอาดที่ 1 ที่ประสูติแต่สมเด็จพระราชินีนาซลี มีพระพี่น้องร่วมพระราชชนนี คือ พระเจ้าฟารูก, เจ้าหญิงเฟาซียะห์, เจ้าหญิงฟัยกะฮ์ และเจ้าหญิงฟัตฮียะห์ มีพระชษฐาและเชษฐภคินีต่างพระชนนีคือ เจ้าชายอิสมาอีล และเจ้าหญิงเฟากียะฮ์
พลอากาศตรีมุฮัมมัด ชะรีฟ พาชา (Muhammad Sharif Pasha) พระอัยกาฝ่ายพระชนนี เป็นนายกรัฐมนตรีอียิปต์และรัฐมนตรีว่าการกระทรวงการต่างประเทศเชื้อสายตุรกี ส่วนสุลัยมาน พาชา อัฟฟารันซาวีย์ (Soliman Pasha al-Faransawi) พระปัยกาฝ่ายพระชนนี เป็นชาวฝรั่งเศสที่เข้ามารับราชการเป็นผู้บังคับบัญชาทหารอียิปต์
เจ้าหญิงฟัยซะฮ์มีพระประสงค์ที่จะไม่เสกสมรสกับเจ้านายในราชวงศ์แถบตะวันออกกลาง จึงได้เสกสมรสกับโมฮัมมัด อาลี บูเลนต์ ราอุฟ (Mohammad Ali Bulent Rauf) พระญาติวงศ์ชาวตุรกี บุตรของราอุฟ เบย์ กับอามีเน ซีร์รี ฮานึม ที่ขณะนั้นเขามีอายุได้ 34 ปี ณ ไคโร เมื่อวันที่ 17 พฤษภาคม พ.ศ. 2488 ซึ่งเกิดจากการคลุมถุงชน ทั้งนี้พระภัสดาเป็นพระราชนัดดาในเคดีฟอิสมาอีล พาชา (Isma'il Pasha) และได้รับการศึกษาตามแบบตะวันตกมาอย่างดี แม้พระเจ้าฟารูกพระเชษฐามิทรงเห็นด้วยกับการเสกสมรสแต่ก็ทรงยอมรับโดยดุษณี หลังพระราชพิธีเสกสมรสพระองค์และพระสวามีได้ประทับอยู่วังโซฮ์รียะฮ์ (Zohria Palace) บนเกาะกะซีเราะฮ์ (Gezira Island) กลางแม่น้ำไนล์ 
ต่อมาพระเจ้าฟารูกได้มีพระราชบัญชาให้กักบริเวณเจ้าหญิงฟัยซะฮ์กับพระสวามีให้อยู่แต่ในบริเวณพระตำหนักเพราะทรงไม่ไว้วางใจ จากการที่เจ้าหญิงฟัยซะฮ์และภัสดาได้ผลิตภาพยนตร์ที่มีเนื้อหาเกี่ยวกับการรัฐประหารโดยกองทัพเพียงหกสัปดาห์ก่อนเกิดเหตุการณ์ดังกล่าวในปี พ.ศ. 2495 
หลังการสละราชสมบัติของพระเจ้าฟารูกอันเป็นผลสืบเนื่องมาจากการปฏิวัติ ล่วงมาในปี พ.ศ. 2497 พระองค์ทรงลี้ภัยไปยังอิสตันบูล ประเทศตุรกี หลังจากนั้นก็ทรงลี้ภัยไปยังประเทศสเปนและฝรั่งเศส ที่สุดพระองค์แยกกับพระสวามีที่พำนักอยู่ในปารีส โดยประทับอยู่พระตำหนักในเบเวอรีฮิลส์ สหรัฐอเมริกา หลังลงเอยด้วยการหย่ากับนายราอุฟในปี พ.ศ. 2505 และไม่มีพระบุตรด้วยกัน พระองค์ประทับอยู่ที่นั่นจนถึงวาระสุดท้ายของพระชีพ
เจ้าหญิงฟัยซะฮ์สิ้นพระชนม์เมื่อวันที่ 9 กรกฎาคม พ.ศ. 2537 ณ เวสต์วูด ลอสแอนเจลิส สิริพระชันษา 70 ปี
พระกรณียกิจ.
เจ้าหญิงฟัยซะฮ์ทรงเป็นธุระให้เจ้าหญิงเฟาซียะห์พระเชษฐภคินีที่นิวัตอียิปต์ หลังทรงหย่าร้างกับชาห์แห่งอิหร่าน และมีบทบาทจากการเป็นสมาชิกสภาเสี้ยววงเดือนแดงแห่งอียิปต์ในรัชกาลพระเจ้าฟารูก
เจ้าหญิงฟัยกะฮ์แห่งอียิปต์

เจ้าหญิงฟัยกะฮ์แห่งอียิปต์ ประสูติเมื่อวันที่ 8 พฤศจิกายน ค.ศ. 1923 ณ เมืองอเล็กซานเดรีย ประเทศอียิปต์ โดยเป็นพระราชธิดาในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ โดยพี่พระพี่น้องด้วยกัน 5 พระองค์ ได้แก่ พระเจ้าฟารุกที่ 1 แห่งอียิปต์, เจ้าหญิงเฟาซียะห์แห่งอียิปต์, เจ้าหญิงไฟซาแห่งอียิปต์ และพระขนิษฐาอีก 1 พระองค์ คือ เจ้าหญิงไฟทิยาแห่งอียิปต์
เจ้าหญิงฟัยกะฮ์เสกสมรสเมื่อวันที่ 5 เมษายน ค.ศ. 1950 ที่เมืองซานฟรานซิสโก สหรัฐอเมริกา โดยเสกสมรสกับนายฟูอัด ซาดิก เบย์ มีบุตร-ธิดาด้วย 4 คน ได้แก่
เจ้าหญิงฟัยกะฮ์ สิ้นพระชนม์ใน ค.ศ. 1983 สิริรวมพระชนมายุได้ 57 พรรษา
ฟัตฮียะฮ์ ฆอลี

เจ้าหญิงฟัตฮียะห์แห่งอียิปต์ (อาหรับ: فتحية غالي‎) หรือ ฟัตฮียะห์ กาลี (Fathia Ghali) ประสูติเมื่อวันที่ 17 ธันวาคม ค.ศ. 1930 ณ กรุงไคโร ประเทศอียิปต์ โดยเป็นพระราชธิดาองค์ในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ พระองค์ถือเป็นพระขนิษฐาองค์เล็กในพระเจ้าฟารุกที่ 1 แห่งอียิปต์
พระประวัติ.
เจ้าหญิงฟัตฮียะห์แห่งอียิปต์ (อาหรับ: فتحية غالي‎) หรือ ฟัตฮียะห์ กาลี (Fathia Ghali) ประสูติเมื่อวันที่ 17 ธันวาคม ค.ศ. 1930 ณ กรุงไคโร ประเทศอียิปต์ โดยเป็นพระราชธิดาองค์เล็กในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ โดยพี่พระเชษฐาและพระพี่นางด้วยกัน 4 พระองค์ ได้แก่ พระเจ้าฟารุกที่ 1 แห่งอียิปต์, เจ้าหญิงเฟาซียะห์แห่งอียิปต์, เจ้าหญิงไฟซาแห่งอียิปต์ และเจ้าหญิงไฟกาแห่งอียิปต์ โดยพระองค์เป็นน้ององค์เล็ก
เสกสมรส.
เจ้าหญิงฟัตฮียะห์เสกสมรสภายในเมื่อวันที่ 25 เมษายน ค.ศ. 1950 และ 26 พฤษภาคม ค.ศ. 1950 กับนายริอัด กาลี ซึ่งสวามของพระองค์นับถือศาสนาคริสต์ อย่างไรก็ตามทั้งคู่มีบุตรด้วยกัน 3 คน ได้แก่
สิ้นพระชนม์.
เจ้าหญิงฟัตฮียะห์สิ้นพระชนม์เมื่อวันที่ 10 ธันวาคม ค.ศ. 1976 ในนครลอสแอนเจลิส รัฐแคลิฟอร์เนีย สหรัฐอเมริกา โดยพระองค์ถูกพระสวามีใช้ปืนยิงจนเจ้าหญิงสิ้นพระชนม์ สิริรวมพระชนมายุได้ 46 พรรษา
อริย์กันตา มหาพฤกษ์พงศ์

อริย์กันตา มหาพฤกษ์พงศ์ (เกิด 23 กรกฎาคม พ.ศ. 2532) ชื่อเดิม รมิตา มหาพฤกษ์พงศ์ ชื่อเล่น ยิปโซ เป็นนักแสดงและพิธีกรชาวไทย 
ประวัติ.
อริย์กันตามีพี่สาวที่อยู่ในวงการบันเทิงอีกคนหนึ่งคือ ยิปซี คีรติ มหาพฤกษ์พงศ์ เป็นนักร้องและนักแสดง ด้านการศึกษา ระดับประถมศึกษาและมัธยมศึกษาต้นจาก โรงเรียนนานาชาติแอดเวนต์รามคำแหง และศึกษาต่อที่ประเทศอังกฤษ และตัดสินใจลาออกจากคณะพาณิชยศาสตร์และการบัญชี จุฬาลงกรณ์มหาวิทยาลัย หลักสูตรนานาชาติที่ศึกษาอยู่ 3 ปี เพื่อเรียนผ่านระบบอินเทอร์เน็ตกับมหาวิทยาลัยที่ลอนดอน เพราะไม่มีเรื่องเวลามากดดันการเรียนและการทำงาน 
ผลงาน.
ผลงานเด่นในวงการบันเทิง พิธีกรรายการ สตรอเบอร์รี่ชีสเค้ก อายุน้อยร้อยล้าน ซิสเตอร์เดย์ และแสดงภาพยนตร์เรื่อง 32 ธันวา (2552)
ปลาสเตอร์เจียนขาว

ปลาสเตอร์เจียนขาว ("แปลว่า สีขาว"; ชื่อวิทยาศาสตร์: "Huso huso") ปลาน้ำจืดและน้ำกร่อยขนาดใหญ่ชนิดหนึ่ง ในวงศ์ Acipenseridae มีลักษณะลำตัวยาว ส่วนของหางเหมือนปลาฉลาม มีเกล็ดเป็นหนามแหลม ๆ เรียงเป็นแถวอยู่บนลำตัว ปลายปากเรียวแหลม ช่องปากอยู่ด้านล่างของลำตัวมีหนวดขนาดเล็กหลายเส้นรอบ ๆ ปากไว้รับสัมผัส ส่วนหลังมีสีดำอมเทา ส่วนท้องและขอบครีบต่าง ๆ มีสีขาว เมื่อยังเล็กส่วนท้องจะมีสีขาว ส่วนขอบของครีบมีสีขาว พื้นลำตัวมีสีเทาและหนามบนหลังมีสีขาว จึงเป็นที่มาของชื่อ 
ปลาสเตอร์เจียนขาว นับเป็นปลาที่มีขนาดใหญ่มาก เมื่อโตเต็มที่ยาวได้ถึง 5 เมตร น้ำหนักถึง 900 กิโลกรัม และมีบันทึกว่าพบขนาดใหญ่ที่สุดเมื่อ ค.ศ. 1827 ในลุ่มแม่น้ำโวลกา เป็นเพศเมียมีความยาว 7.2 เมตร (23 ฟุต 7 นิ้ว) และมีน้ำหนัก 1,571 กิโลกรัม (3,463 ปอนด์) จึงจัดว่าเป็นปลาน้ำจืดที่มีขนาดใหญ่มากที่สุดชนิดหนึ่งของโลก ในธรรมชาติพบการแพร่กระจายในเขตหนาวของทวีปยุโรป เช่น ทะเลดำ, ทะเลสาบแคสเปียน และทะเลเอเดรียติก หากินอยู่ตามพื้นน้ำโดยใช้หนวดสัมผัส อาหารได้แก่ ปลาขนาดเล็กและสัตว์น้ำชนิดต่าง ๆ 
ใน ค.ศ. 1997 มีการจับปลาสเตอร์เจียนขาวได้ที่แม่น้ำโวลกา ประเทศรัสเซีย มีน้ำหนัก 1,815 กิโลกรัม มีลำตัวยาว 6.5 เมตร อายุประมาณ 130 ปี
ปลาสเตอร์เจียนขาว เป็นปลาที่มีวงจรชีวิตเป็นปลาสองน้ำ ในวัยอ่อนจะฟักตัวและเลี้ยงตัวในปากแม่น้ำหรือแหล่งต้นน้ำลำธารในภูเขา เมื่อโตขึ้นจะอพยพย้ายถิ่นลงสู่ทะเลหรือแถบชายฝั่ง ในอดีตปลาสเตอร์เจียนขาวในแม่น้ำดานูบจะว่ายอพยพไปวางไข่ไกลกว่ากรุงเวียนนา ของออสเตรีย แต่ปัจจุบันนี้ไม่สามารถทำเช่นนั้นได้เนื่องจากมีการสร้างเขื่อนปิดกั้นการเดินทางของปลา
ปลาสเตอร์เจียนขาว เป็นปลาเศรษฐกิจที่สำคัญอีกชนิดหนึ่งของยุโรป ด้วยการบริโภคเนื้อมาอย่างยาวนานตั้งแต่ยุคโรมัน รวมถึงไข่ที่ให้ไข่ปลาคาเวียร์ที่เป็นอาหารชั้นหรู มีราคาแพง ซึ่งจะให้ไข่ที่มีสีเข้มตั้งแต่สีเทาอ่อนจนกระทั่งถึงสีดำ ซึ่งนับได้ว่าเป็นไข่ปลาคาเวียร์ที่มีขนาดใหญ่ที่สุด และแพงที่สุดด้วย
สถานภาพของปลาสเตอร์เจียนขาวในปัจจุบัน นับว่าใกล้สูญพันธุ์มากแล้ว ซึ่งเป็นผลจากการจับเพื่อการบริโภคและถูกรุกรานถิ่นที่อยู่อาศัย เนื่องจากเป็นปลาที่อ่อนไหวง่ายต่อสภาพน้ำและสิ่งแวดล้อมมาก อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (ไซเตส) ได้จัดให้อยู่ในบัญชีหมายเลขที่ 2 (Appendix II) แต่ปัจจุบันสามารถเพาะขยายพันธุ์ในที่เลี้ยงได้แล้ว และมีการเลี้ยงเป็นปลาสวยงามด้วย
ปลาสเตอร์เจียนขาว มีชื่อเรียกอื่นอีกว่า "เบลูก้า" (белуга) ซึ่งเป็นภาษารัสเซียแปลว่า "ขาว" หรือนิยมเรียกกันสั้น ๆ ตามชื่อสกุลและสายพันธุ์ว่า "ฮูโซ่"
เบียร์ลาว

เบียร์ลาว  เป็นผลิตภัณฑ์เบียร์ของประเทศลาว ผลิตโดยบริษัท เบียร์ลาว จำกัด และส่งจำหน่ายทั่วทวีปเอเชีย รวมถึงสหราชอาณาจักรและสหรัฐอเมริกา โดยแบ่งเป็นประเภทคลาสสิกและไลต์ นอกจากนี้ ยังเป็นผู้สนับสนุนหลักอย่างเป็นทางการในการแข่งขันกีฬาซีเกมส์ครั้งที่ 25 ที่นครหลวงเวียงจันทน์อีกด้วย
หัวใจ (เดอะคิงออฟไฟเทอส์)

หัว ใจ (อักษรโรมัน: Hwa Jai) หรือ "หัวใจ" เป็นตัวละครที่ปรากฏในเกม "ตำนานกาโร่เด็นเซทสึ" (ตำนานหมาป่ากระหายเลือด) ภาคแรก ซึ่งเป็นนักมวยไทย ผู้ผสานวิชาเมรัยยุทธ เขามีคู่ปรับคนสำคัญคือ โจ ฮิกาชิ ซึ่งเป็นนักมวยไทยชาวญี่ปุ่น หัวใจเคยปรากฏตัวในการ์ตูนมังงะเรื่องตำนานกาโร่มาแล้วครั้งหนึ่งในบทของตัวร้าย และเคยปรากฏตัวในภาพยนตร์แอนิเมชัน Fatal Fury: The Motion Picture โดยเป็นการต่อสู้กับคู่ปรับอย่างโจ ฮิกาชิ ด้วยเช่นกัน
ล่าสุด หัวใจได้หวนกลับสู่สังเวียนอีกครั้งใน "เดอะคิงออฟไฟเทอส์ XIII" หลังจากหายเงียบไปจากวงการนับสิบปี หัวใจมีท่าไม้ตายคือดราก้อนคิก และมีสุดยอดท่าไม้ตายคือดราก้อนแดนซ์ กับดราก้อนบาซูก้า ให้เสียงพากย์ในฉบับแอนิเมชันโดยฮิเดโอะ เอกาวะ และให้เสียงพากย์ในเกมเดอะคิงออฟไฟเทอส์โดยโซโนะสุเกะ นากาชิโร่ ซึ่งหัวใจ เป็นตัวละครที่ได้รับการกล่าวว่ามีภาพลักษณ์ใกล้เคียงกับ สกัด ในสตรีทไฟท์เตอร์
ชื่อ "หัวใจ" มาจากการเล่นคำในภาษาไทย คือมาจากคำว่า "หัว" รวมกับคำว่า "ใจ" กลายเป็นคำว่า "หัวใจ" และชื่อดนตรีประกอบฉากหลังฉากต่อสู้ของ"หัวใจ"ใน ตำนานกาโร่เด็นเซทสึ คือ "King Cobra ga Yatte Kuru (King Cobra is Finally Here)" นอกจากนี้ "หัวใจ" ยังเคยได้รับการผลิตเป็นของเล่นหุ่นไวนีล โดยผลิตขึ้นในปี ค.ศ. 1991 ซึ่งปัจจุบันถือเป็นของสะสมเกี่ยวกับมวยไทยที่หายากมากแล้วรายการหนึ่ง รวมทั้งใน"เดอะคิงออฟไฟเทอส์ XIII" ยังได้มีการออกแบบให้หัวใจมีร่างกายเปลี่ยนเป็นสีฟ้าซึ่งเป็นรูปแบบใหม่ของนักมวยไทยที่ไม่เคยมีในเกมต่อสู้ใด ๆ มาก่อนด้วยเช่นกัน
ประวัติตามท้องเรื่อง.
หัวใจ เป็นนักมวยไทยที่มีนิสัยชอบดื่มสุรา ซึ่งแต่เดิมนั้นเขาก็ไม่ได้เป็นคนร้ายโดยกำเนิด และเป็นผู้ที่กลับใจมาเป็นคนดีในเวลาต่อมา โดยเขาเคยหลงเข้าใจว่าการใช้ยาเสพติดจะช่วยทำให้เขาชนะการแข่งขันได้โดยตลอด และความหลงผิดนี้ก็ส่งผลให้เขาพ่าย โจ ฮิกาชิ ซึ่งไม่ได้เสพสุราเมรัย "หัวใจ" เพิ่งสำนึกได้จึงหันมาเป็นเพื่อนกับโจ ฮิกาชิในเวลาต่อมา ทว่า ในภายหลัง "หัวใจ" ได้ถูกนักสู้ลึกลับนามว่า "วูลฟ์กัง คราวเซอร์" กำจัดลงในตำนานกาโร่ภาค 2 อย่างไรก็ตาม เขามักปรากฏตัวให้เห็นเป็นระยะ ๆ ในเกมและการ์ตูน "ตำนานหมาป่ากระหายเลือด" รวมถึง เป็นตัวประกอบในบางส่วนของเกมต่อสู้ "เดอะคิงออฟไฟเทอส์" เป็นระยะ ๆ ด้วยเช่นกัน
หัวใจ ได้หวนกลับสู่สังเวียนอีกครั้งใน "เดอะคิงออฟไฟเทอส์ XIII" และเป็นครั้งแรกที่เหล่าเกมเมอร์จะสามารถเลือกใช้หัวใจมาต่อสู้ได้อย่างเต็มรูปแบบ (โดยในตำนานกาโร่เด็นเซ็ตสึภาคแรก หัวใจปรากฏในฝ่าย CPU สำหรับเวอร์ชันอาเขต และสามารถเลือกใช้เล่นได้เฉพาะผู้เล่นคนที่สองสำหรับระบบซูเปอร์แฟมิคอมเท่านั้น)
ปราสาทเอโดะ

ปราสาทเอโดะ  เป็นปราสาทที่สำคัญแห่งหนึ่งของญี่ปุ่น เพราะเคยใช้เป็นที่พักของรัฐบาลโชกุนโทกูงาวะ เริ่มก่อสร้างในปี ค.ศ. 1457 ต่อมาเมื่อ โทกูงาวะ อิเอยาซุ ได้ก้าวขึ้นมาเป็นโชกุนคนแรกจากตระกูลโทกูงาวะ ก็ได้ย้ายเข้ามาพักที่ปราสาทแห่งนี้ หลังจากนั้นโชกุนคนต่อ ๆ มาก็อาศัยอยู่ที่นี่มาตลอด 200 กว่าปี จนในที่สุดเมื่อตำแหน่งโชกุนได้ถูกยกเลิกไปในปี ค.ศ. 1868 ปราสาทแห่งนี้ก็ตกเป็นของราชสำนักปัจจุบันปราสาทแห่งนี้ได้ถูกสร้างขึ้นมาใหม่แทนของเดิมที่ถูกระเบิดไปช่วงสงครามโลกครั้งที่สอง และได้ย้ายไปตั้งอยู่ที่พระราชวังหลวงจนถึงปัจจุบัน
แฮร์รีย์ ทรีดาเวย์

แฮร์รีย์ ทรีดาเวย์  มีชื่อจริงว่า "แฮร์รีย์ จอห์น ทรีดาเวย์" เกิด 10 กันยายน ค.ศ. 1984 เป็นนักแสดงจากอังกฤษ
ประวัติ.
เกิดที่เมืองดีวอน ประเทศอังกฤษ เข้าวงการเมื่ออายุ 14 กับพี่ชายฝาแฝดชื่อว่า ลูกก์ แอนโทนี่ย์ ทรีดาเวย์ เคยร้องเพลงวง ลิซาร์ดซันกับพี่ชาย และถูกคัดเลือกเข้าวงการโดยมหาวิทยาลัย The London Academy of Music and Dramatic Art ตอนนี้คบกันอยู่กับ พอลลีย์ สเตนแฮม
พัก มุนซู

พัก มุนซู (28 ตุลาคม 2234 (8 เดือน 9 ตามปีจันทรคติ) ~ 22 พฤษภาคม 2299 (24 เดือน 4 ตามปีจันทรคติ)) เป็นขุนนางในสมัยพระเจ้าย็องโจแห่งโชซ็อน เขามีชื่อเสียงจากการใช้เวลาทั้งชีวิตในการปกป้องชาวเกาหลีจากขุนนางที่ฉ้อฉล
มุนซูสอบผ่านขุนนางในปี ค.ศ. 1723 ในรัชสมัยของพระเจ้าคย็องจงแห่งโชซ็อนและต่อมาได้กลายเป็นผู้ตรวจราชการลับ (암행어사) ผู้ตรวจการลับที่มีชื่อเสียงที่สุดในประวัติศาสตร์เกาหลี และได้กลายเป็นบุคคลในตำนาน โดยมีตำนานมากมายเกี่ยวกับความสำเร็จของเขา
สายโยงใย

เทร็ด  ศัพท์บัญญัติว่า สายโยงใย คือหน่วยการทำงานย่อยที่อยู่ในกระบวนการ มีการแบ่งปันทรัพยากรต่าง ๆ ในกระบวนการนั้น ๆ จุดประสงค์ของเทร็ดคือการเรียกใช้ซีพียูให้เกิดประโยชน์สูงสุด เทร็ดทำให้การทำงานของโปรแกรมง่าย และมีประสิทธิภาพมากขึ้นและมีประโยชน์ต่อระบบที่มีซีพียูหลายตัว หรือซีพียูที่มีหลายแก่น เพราะสามารถเรียกใช้เทร็ดหลายเทร็ดได้พร้อม ๆ กัน
พระราชบริจาคของคอนสแตนติน

พระราชบริจาคของคอนสแตนติน  เป็นพระราชประกาศปลอมของจักรวรรดิโรมันที่ระบุว่าจักรพรรดิคอนสแตนตินที่ 1 ทรงยกพระราชอำนาจให้แก่โรมและทางตะวันตกของจักรวรรดิโรมันให้แก่พระสันตะปาปา เอกสารเชื่อกันว่าเขียนขึ้นราวระหว่าง ค.ศ. 750 ถึง ค.ศ. 775 บางแหล่งข้อมูลก็เชื่อกันว่าปีที่แน่นอนอาจจะเป็น ค.ศ. 752 แต่อัลเบิร์ต ฮอคเสนอว่าเขียนขึ้นเมื่อ ค.ศ. 1888 ซึ่งสรุปว่าเป็นเอกสารที่ปลอมขึ้นไม่นานก่อนหน้าการประชุมสภาเควียร์ซี ในปี ค.ศ. 754 ซึ่งตามความเห็นของ เอฟ. ซิงไคเซ็นแล้วก็เป็นสิ่งที่อธิบายข้อเรียกร้องโดยพระสันตะปาปาในโอกาสนั้นที่เป็น “ข้อเรียกร้องที่ปราศจากพื้นฐานทางกฎหมาย หรือความเป็นจริง” ข้อเขียนที่เก่าที่สุดที่กล่าวเป็นนัยยะถึง “พระราชบริจาค” เป็นจดหมายที่สมเด็จพระสันตะปาปาเอเดรียนที่ 1 ที่พยายามชักจูงให้ชาร์เลอมาญทรงทำตามตัวอย่างของจักรพรรดิคอนสแตนตินที่ 1 ในการบริจาคแก่สถาบันศาสนา ซึ่งเป็นการรักษาผลประโยชน์จากการอ้างสิทธิโดยจักรวรรดิไบแซนไทน์หรือไม่ก็โดยชาร์เลอมาญเอง ผู้ไม่นานต่อมาก็ทรงถืออำนาจเป็น “จักรพรรดิแห่งชนโรมัน” “พระราชบริจาค” เป็นส่วนหนึ่งของ “ประกาศปลอมอิซิดอร์” (Pseudo-Isidore)
ธนิจจิญญา ธนันต์ชัยกานต์

ธนิจจิญญา ธนันต์ชัยกานต์ (ชื่อเดิม: พลอยปภัส ธนันต์ชัยกานต์, กัญญาพัชญ์ ธนันต์ชัยกานต์, ชุติมา วงศ์โสภา; เกิด 8 พฤษภาคม พ.ศ. 2535) ชื่อเล่น หญิง เป็นนักแสดงและนางแบบชาวไทย ในวัยเด็กผู้เป็นพ่อเสียตั้งแต่เจ้าตัวยังเล็ก ๆ จึงมีพ่อเลี้ยงเป็นชาวญี่ปุ่น
ประวัติ.
เริ่มเข้าสู่วงการบันเทิงจากการถ่ายโฆษณา ก่อนที่จะเข้าประกวดมิสทีนไทยแลนด์ ปี 2007 ได้รับรางวัลชนะเลิศ เป็นนักแสดงในสังกัดสถานีโทรทัศน์สีกองทัพบกช่อง 7 ปัจจุบันหมดสัญญาแล้ว
ระดับการศึกษา ตั้งแต่ชั้นอนุบาล จนถึงระดับ มัธยมศึกษาตอนปลาย จากโรงเรียนวารีเชียงใหม่ จังหวัดเชียงใหม่ และสำเร็จการศึกษาที่คณะนิเทศศาสตร์ มหาวิทยาลัยกรุงเทพ ปีการศึกษา 2557
ปัจจุบัน ธนิจจิญญา สมรสกับ ทันตแพทย์ กวิน กุลสาริน (หมอข้าวกล้า) แฟนหนุ่มนอกวงการ เมื่อวันที่ 7 มกราคม พ.ศ. 2566 ที่ โรงแรมยูนิมมาน เชียงใหม่
มีบุตรชายด้วยกัน 1 คน ชื่อ น้องโคตะ เกิดเมื่อวันที่ 21 มิถุนายน พ.ศ. 2566
ละครสั้น.
รางวัล.
[2007]
[2011]
[2013]
[2014]
[2015]
ธุรกิจส่วนตัว.
ธุรกิจส่วนตัวต่าง ๆ ของกัญญาพัชญ์ มีดังนี้
มุฮัมมัด บิน รอชิด อาล มักตูม

มุฮัมมัด บิน รอชิด อาล มักตูม (ประสูติวันที่ 15 กรกฎาคม ค.ศ. 1949) เป็นรองประธานาธิบดีและนายกรัฐมนตรีสหรัฐอาหรับเอมิเรตส์ กระทรวงกลาโหม และผู้ปกครองรัฐดูไบ พระองค์ครองราชย์ใน ค.ศ. 2006 หลังรอชิด บิน ซะอีด อาล มักตูม พระเชษฐาเสด็จสวรรคต 
พระองค์เป็นเศรษฐีพันล้าน เป็นผู้ดูแลการเติบโตเป็นเมืองระดับโลกของดูไบ เช่นเดียวกันกับการดำเนินกิจการบริษัทที่รัฐเป็นเจ้าของหลายแห่ง เช่น เอมิเรตส์แอร์ไลน์, ดีพีเวิลด์ และกลุ่มญุมัยเราะฮ์ และยังควบคุมโครงการหลายแห่งในดูไบอย่างการสร้างสวนเทคโนโลยี, เขตเศรษฐกิจเสรี, เมืองอินเทอร์เน็ตดูไบ, เมืองสื่อดูไบ, หมู่เกาะปาล์ม และโรงแรมบุรญุลอะร็อบ พระองค์ยังมีส่วนในการสร้างบุรจญ์เคาะลีฟะฮ์ อาคารที่สูงที่สุดในโลก
อาล มักตูม เป็นผู้ปกครองดูไบตามระบอบสมบูรณาญาสิทธิราชย์ มีความเป็นอัตตาธิปไตย เพราะไม่มีระบบการเลือกตั้งและห้ามมีความขัดแย้งภายใน อาล มักตูมยังเป็นนายกรัฐมนตรีสหรัฐอาหรับเอมิเรตส์ ซึ่งนักวิชาการถือว่าเป็นระบอบอำนาจนิยม
ในวันที่ 5 มีนาคม ค.ศ. 2020 ศาลอังกฤษกล่าวว่า จากการชั่งน้ำหนักพยาน พระองค์ทรงลักพาตัวพระราชธิดาสองพระองค์ และข่มขู่อดีตพระมเหสี เจ้าหญิงฮายา มีข่าวว่า ชัมซะฮ์กับละฏีฟะฮ์ พระราชธิดาทั้งสองถูกบังคับให้ยา (medicated) ขณะถูกคุมตัวในดูไบตามคำสั่งของอาล มักตูมตั้งแต่ ค.ศ. 2000 กับ 2018 ตามลำดับ
ชีวิตช่วงต้น.
ชีคมุฮัมมัดมีพระมเหสี 6 พระองค์และพระราชโอรสธิดา 30 พระองค์ และเป็นพระราชโอรสองค์ที่ 3 จากพระราชโอรสทั้งสี่ของรอชิด บิน ซะอีด อาล มักตูม สมาชิกราชวงศ์อาล มักตูมของดูไบและลูกหลานของราชวงศ์อัลฟะลาซี ซึ่งมีชีคมุฮัมมัดเป็นหัวหน้าเผ่า พระราชมารดาของพระองค์คือ ชีคเคาะฮ์ละฏีฟะฮ์ บินต์ ฮัมดาน อันนะฮ์ยาน พระราชธิดาของฮัมดาน บิน ซะยีด บิน เคาะลีฟะฮ์ อันนะฮ์ยาน อดีตผู้ปกครองอาบูดาบี
เคาะลีฟะฮ์ บิน ซายิด อัลนะฮ์ยาน

เคาะลีฟะฮ์ บิน ซายิด บิน อัลนะฮ์ยาน  ประธานาธิบดีพระองค์ที่สองแห่งสหรัฐอาหรับเอมิเรตส์และทรงเป็นเจ้าผู้ครองนครอาบูดาบี สืบราชสมบัติต่อจากซายิด บิน อัลนะฮ์ยาน ผู้เป็นพระราชบิดา
เคาะลีฟะฮ์ประสูติเมื่อวันที่ 25 มกราคม ค.ศ.1948 ที่อัลไอน์ รัฐพักรบ ทรงเคยดำรงตำแหน่งรองนายกรัฐมนตรีสหรัฐอาหรับเอมิเรตส์ตั้งแต่ได้รับเอกราชจากสหราชอาณาจักร และก่อตั้งประเทศเมื่อ พ.ศ. 2514 และดำรงตำแหน่งรองผู้บัญชาการทหารสูงสุด ตั้งแต่ พ.ศ. 2519 ก่อนจะมารับตำแหน่งประธานาธิบดีสืบต่อจากพระราชบิดาที่สิ้นพระชนม์เมื่อ พ.ศ. 2547
เคาะลีฟะฮ์ได้รับการจัดอันดับจากนิตยสารฟอบส์ เป็นเชื้อพระวงศ์ที่ร่ำรวยที่สุดในโลกเป็นอันดับสาม ถือครองทรัพย์สินมีมูลค่า 19 พันล้านดอลลาร์สหรัฐ
ความตาย.
เคาะลีฟะฮ์ บิน ซายิด อัลนะฮ์ยาน สิ้นพระชนม์อย่างสงบ เมื่อวันศุกร์ที่ 13 พฤษภาคม พ.ศ. 2565 อายุ 73 ปี
ดอมีนิก-ฟร็องซ์ โลบ ปีการ์

ดอมีนิก-ฟร็องซ์ โลบ ปีการ์ (23 พฤศจิกายน ค.ศ. 1948) หรือ เจ้าหญิงฟาดิลาแห่งอียิปต์ อดีตคู่สมรสของพระเจ้าฟูอัดที่ 2 แห่งอียิปต์ อดีตกษัตริย์ซึ่งครองราชสมบัติขณะที่มีพระชันษาเพียง 5 เดือน และเป็นกษัตริย์องค์สุดท้ายแห่งอียิปต์และซูดาน (ครองราชย์ 26 กรกฎาคม ค.ศ. 1952 — 18 มิถุนายน ค.ศ. 1953)
ประวัติ.
ปีการ์เกิดเมื่อวันที่ 23 พฤศจิกายน ค.ศ. 1948 ณ ปารีส ประเทศฝรั่งเศส โดยเป็นธิดาของรอแบร์ โลบ (Robert Loeb) และปอล มาเดอแลน ปีการ์ (Paule Madeleine Picard)
เมื่อปีการ์มีอายุได้ 29 ปี เธอได้ทำวิทยานิพนธ์เรื่องอาหรับราตรี ในจิตวิทยาของผู้หญิงของมหาวิทยาลัยเซอร์บอน
อภิเษกสมรส.
ปีการ์ได้เริ่มต้นความสัมพันธ์กับพระเจ้าฟูอัดที่ 2 แห่งอียิปต์ ครั้งแรกที่พระราชวังโมนาโก โดยต่อมาภายหลังทั้งสองได้อภิเษกสมรสกันเมื่อวันที่ 16 เมษายน ค.ศ. 1976 ที่กรุงปารีส แม้ว่าดอมีนิกจะอภิเษกสมรสภายหลังจากที่พระเจ้าฟูอัดที่ 2 พระสวามีลงจากราชบัลลังก์แล้ว แต่เธอยังได้รับการแต่งตั้งเป็นสมเด็จพระราชินีแห่งอียิปต์โดยได้เปลี่ยนมานับถือศาสนาอิสลาม และเปลี่ยนชื่อเป็น ฟาดิลา
ภายหลังพระเจ้าฟูอัดที่ 2 และฟาดิลาได้หย่าจากกันใน ค.ศ. 1996 โดยใน ค.ศ. 1999 ฟาดิลายังดำรงพระอิสริยยศเป็น เจ้าหญิงฟาดิลาแห่งอียิปต์
อพาร์ทเมนต์ของเธอที่ปารีสถูกยึด เนื่องจากเธอค้างชำระหนี้สินเมื่อ ค.ศ. 2002
ครั้นใน ค.ศ. 2008 หลังจากที่ทรงหย่าแล้ว พระเจ้าฟูอัดที่ 2 อดีตพระสวามีไม่อนุญาตให้เธอมีศักดิ์เป็นเจ้าหญิงอียิปต์
พระราชโอรส-ธิดา.
พระเจ้าฟูอัดที่ 2 และฟาดิลา มีพระราชโอรส-ธิดา 3 พระองค์ ได้แก่
เทพ ธันเดอร์

เทพ ธันเดอร์ เป็นชื่ออัลบั้มเพลงของเทพ โพธิ์งามออกจำหน่ายในปี พ.ศ. 2540 เป็นเพลงแบบเพลงแปลง,โฟล์คป๊อป,แร็คไทม์และนีโอโซล โดยการนำเพลงดังของศิลปินที่มีชื่อเสียงในขณะนั้นทั้งไทยและต่างประเทศมาล้อเลียนพร้อมกับทำแนวแมชอัพผสมผสานแนวคันทรี่,โฟล์ค,แร็คไทม์และนีโอโซล ในอัลบั้มนี้ถูกวางจำหน่ายทั้งสองชุดคือ เมียคอยมาคุม ปกอัลบั้มเสื้อสีแดง กับชุด แร๊พแขก หรือในชุดปกเพลง เชื่อไหมล่ะ ปกอัลบั้มเสื้อสีน้ำเงิน
ดูไบเวิลด์

ดูไบเวิลด์  เป็นบริษัทมหาชนเพื่อการลงทุน ก่อตั้งโดยพระราชกฤษฎีกาที่ตราขึ้นเมื่อวันที่ 2 มีนาคม ค.ศ. 2006 โดยชีกห์มูฮัมหมัด บิน ราชิด อัล มักทูม นายกรัฐมนตรีและรองประธานาธิบดีแห่งสหรัฐอาหรับเอมิเรตส์ เจ้าผู้ครองนครดูไบ และปัจจุบันเป็นผู้ถือหุ้นรายใหญ่ บริษัทก่อตั้งขึ้นเมื่อวันที่ 2 กรกฎาคมในปีนั้น โดยเป็นบริษัทโฮลดิงที่ถือหุ้นในธุรกิจอสังหาริมทรัพย์ในหลายประเทศทั่วโลก รวมทั้งในสหรัฐอเมริกา สหราชอาณาจักร แอฟริกาใต้ จีน
ญี่ปุ่น สหภาพยุโรป ปัจจุบันบริหารงานโดยสุลต่าน อะห์เหม็ด บิน สุลาเยม ซึ่งดำรงตำแหน่งประธานกรรมการบริษัท
ดูไบเวิลด์เป็นเจ้าของบริษัทนะคีล ซึ่งเป็นเจ้าของโครงการหมู่เกาะต้นปาล์ม หมุ่เกาะโลก เดอะยูนิเวิร์ส นะคีลทาวเวอร์ ดูไบวอเตอร์ฟรอนต์ เดอะปาล์มทาวเวอร์ นะคีลมอลล์ ปาล์ม 360 เดอะปาล์มทรัมป์อินเตอร์ชันแนลโฮเต็ลแอนด์ทาวเวอร์และเป็นเจ้าของเรือสำราญควีนเอลิซาเบธที่ 2 ที่ปลดประจำการแล้ว และเตรียมนำมาตกแต่งเป็นโรงแรมที่เมืองเคปทาวน์ ประเทศแอฟริกาใต้
เมื่อวันที่ 25 พฤศจิกายน พ.ศ. 2552 รัฐบาลดูไบได้ประกาศพักการชำระหนี้ จำนวนเงิน 59,000 ล้านดอลลาร์สหรัฐของดูไบเวิลด์ เป็นเวลาอย่างน้อย 6 เดือน ทำให้เกิดความกังวลว่าอาจจะเป็นต้นเหตุของวิกฤตเศรษฐกิจรอบใหม่
ไวยตาล

ไวยตาล-พญารากษส เป็นตัวละครหนึ่งในเรื่อง "รามเกียรติ์" มีลักษณะหัวโขน หน้ายักษ์สีครามอ่อน บางตำราว่าสีมอคราม ปากขบตาจระเข้ สวมมงกุฎหระหนก กายสีครามอ่อน บางตำราว่าสีมอคราม มี 1 พักตร์ 2 กร 
ปกครองครองกรุงกุรุราษฎร์ในบาดาลเป็นสหายของท้าวจักรวรรดิแห่งกรุงมลิวันท้าวจักรวรรดิขอความช่วยเหลือให้มาช่วยรบศึกกรุงมลิวัน จึงได้ทำพิธีปลุกกระบองตาลวิเศษที่บาดาลเพื่อให้มีฤทธิ์ชี้ต้นตายชี้ปลายเป็นกายจะเป็นเพชร ใครฆ่าไม่ตาย พระพรตให้นิลพัทและอสุรพัตไปทำลายพิธี สำเร็จแล้วดักรออยู่จนกระทั่งท้าวไวยตาลยกทัพมา เกิดการสู้รบกัน ท้าวไวยตาลตาย
อลัน เดล

อลัน ฮิว เดล  เกิดเมื่อวันที่ 6 พฤษภาคม ค.ศ. 1947 เป็นนักแสดงชาวนิวซีแลนด์ ตั้งแต่ยังเด็กเขามีความสนใจด้านละครเวทีและยังเป็นนักเล่นรักบี้ หลังจากเลิกราจากกีฬาไปเขาได้รับการสนับสนับจากครอบครัว ก่อนที่จะได้เป็นนักแสดงอาชีพเมื่ออายุ 27 ปี ที่ทำงานในนิวซีแลนด์ เดลย้ายไปอยู่ออสเตรเลีย ที่เขาแสดงเป็น ดร. จอห์น ฟอร์เรสต์ ในเรื่อง "The Young Doctors" ตั้งแต่ปี 1979 ถึง 1982 ต่อมาเขารับบทเป็นจิม โรบินสันใน "Neighbours" แสดงกว่า 8 ปี บทบาทการแสดงของเขาโดยมากจะอยู่ในออสเตรเลียและสหราชอาณาจักร เขาออกจากซีรีส์ไปเมื่อเขาขัดแย้งกับทางผู้สร้าง กับเงินที่จ่ายให้กับนักแสดง ทั้งตัวเขาและผู้อื่น
หลังจากออกจาก "Neighbours" เชสแสดงในบทคล้าย ๆ กับโรบินสัน ในออสเตรเลียและดิ้นรนในการหางาน งานของเขากลับมาอีกครั้งเมื่อเขาย้ายไปอยู่ในสหรัฐอเมริกา ในปี 2000 ต้งแต่รับบทในซีรีส์อเมริกันอย่าง เรื่อง "The O.C." (รับบทคาเลป นิโคล) และ "Ugly Betty" (รับบท แบรดฟอร์ด มีด) เช่นเดียวกับแขกรับเชิญใน "Lost", "24", "NCIS", "ER", "The West Wing", "The X-Files" และ "The Lone Gunmen" เดลยังรับบทสมทบในภาพยนตร์เช่น "Star Trek Nemesis", "Hollywood Homicide" และ "Indiana Jones and the Kingdom of the Crystal Skull" เช่นเดียวกับละครเพลงเรื่อง "Spamalot"
ด้านชีวิตส่วนตัว เดลสมรสกับอดีตมิสออสเตรเลีย เทรซีย์ เพียร์สัน ตั้งแต่ปี 1990 และมีลูกด้วยกัน 4 คน
รางวัลสุพรรณหงส์ทองคำ ครั้งที่ 7

รางวัลสุพรรณหงส์ทองคำ ครั้งที่ 7 ประจำปี พ.ศ. 2530 เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยครั้งนี้มี นายสมบูรณ์สุข นิยมศิริ(เปี๊ยก โปสเตอร์) เป็นนายกสมาคม 
ในครั้งนี้เป็นการคัดเลือกผลงานภาพยนตร์ไทยที่ฉายในช่วงปี พ.ศ. 2530 มาทำการตัดสิน โดยมีพิธีประกาศผลและมอบรางวัลในคืนวันอาทิตย์ที่ 10 เมษายน พ.ศ. 2531 ณ หอประชุมใหญ่ ศูนย์วัฒนธรรมแห่งประเทศไทย ถ่ายทอดทางสถานีโทรทัศน์สีกองทัพบกช่อง 7 และถือเป็นครั้งสุดท้ายของการจัดรางวัลนี้ในนามของสมาคมผู้อำนวยการสร้างภาพยนตร์ไทย
ฝูงบิน 19

ฝูงบิน 19 เป็นการตั้งชื่อของฝูงบินทิ้งระเบิดตอร์ปิโด กรัมแมน ทีบีเอฟ อเวนเจอร์ จำนวน 5 ลำ ซึ่งหายไปเมื่อวันที่ 5 ธันวาคม พ.ศ. 2488 ระหว่างการจัดการบินทดสอบของกองทัพเรือสหรัฐอเมริกา จากฟอร์ท ลอเดอร์เดล (Naval Air Station Fort Lauderdale) รัฐฟลอริดา โดยการฝึกดังกล่าวถูกเรียกว่า "ปัญหาระบบนำร่องหมายเลข 1" ซึ่งเป็นการประยุกต์การทิ้งระเบิดและการนำทางเข้าด้วยกัน ซึ่งเที่ยวบินอื่นถูกบรรจุให้เข้าทำในวันนั้น นักบินสตรีอาวุโสซึ่งถูกมอบหมายให้ติดตามภารกิจของฝูงบิน 19 ก็มีอุปสรรคเกิดขึ้น ในประการแรก ฝูงบินยังคงสนองคำร้องขอ แต่ในภายหลัง ได้เกิดความสับสนอย่างมาก และความกลัวโดยปราศจากเหตุผล ซึ่งทำให้สถานการณ์ของนักบินฝึกหัดเลวร้ายลง โดยการนำพวกเขาออกห่างจากฝั่งมากยิ่งขึ้น
จากเที่ยวบินดังกล่าว ลูกเรือ 14 คนหายสาบสูญ รวมทั้งลูกเรืออีก 13 คนของเครื่องบิน พีบีเอ็ม มารีเนอร์ ซึ่งเกิดระเบิดขึ้นกลางอากาศในระหว่างการดำเนินการค้นหา ผู้สืบสวนทางทะเลสรุปว่า ฝูงบิน 19 เกิดจากความสับสนและตกลงสู่ท้องทะเล หลังจากที่เชื้อเพลิงหมด ส่วนความสูญเสียของพีบีเอ็ม เกิดจากความขัดข้องทางเครื่องยนต์ แต่หลายฝ่ายก็ออกมาตั้งข้อสงสัยเกี่ยวกับการสืบสวนของกองทัพเรือ
อเมริกัน บิวตี้

อเมริกัน บิวตี้  เป็นภาพยนตร์อเมริกันแนวดราม่า ในปี ค.ศ. 1999 กำกับโดยแซม เมนเดส และเขียนบทโดยอลัน บอล โดยได้เควิน สเปซีย์รับบท เลสเตอร์ เบิร์นแฮม ชายวัยกลางคนทำงานบริษัทซึ่งไม่ซื่อสัตย์ที่ตกอยู่ในปัญหาชีวิตและหลงเสน่ห์ในเพื่อนสนิทของลูกสาววัยรุ่น ภาพยนตร์ร่วมแสดงโดนแอนเนตต์ เบนิงและโทรา เบิร์ช ในบทภรรยาและลูกสาว ตามลำดับ นอกจากนี้ยังได้นักแสดงอย่างมีน่า ซูวารี, เวส เบนต์ลีย์และคริส คูเปอร์ มาร่วมแสดง และเป็นภาพยนตร์การกำกับเรื่องแรกของเมนเดส และยังเป็นบทภาพยนตร์ครั้งแรกของบอลเช่นกัน ภาพยนตร์ได้รับทุนจากดรีมเวิร์กส ที่ได้ซื้อบทของบอลไปในจำนวนตัวเลข 6 หลักในปี 1998
สเปซีย์เป็นนักแสดงตัวเลือกแรกของเมนเดสสำหรับบทเลสเตอร์ ถึงแม้ว่าทางดรีมเวิร์กสจะบอกผู้กำกับว่าให้พิจารณานักแสดงที่เป็นที่รู้จักมากกว่านี้ เช่นเดียวกันก็มีการแนะนำนักแสดงหลายคนสำหรับบทแคโรลีน ภรรยาของเลสเตอร์ จนเมนเดสได้คัดเลือกเบนิง โดยที่ทางดรีมเวิร์กสไม่รับทราบ การถ่ายทำส่วนใหญ่ถ่ายทำระหว่างเดือนธันวาคม 1998 ถึง กุมภาพันธ์ 1999 ในฉากของวอร์เนอร์บราเธอร์ส ในเบอร์แบงก์ รัฐแคลิฟอร์เนีย ภาพยนตร์มีการเปลี่ยนแปลงหลายครั้งในระหว่างการตัดต่อ ที่มีผลต่อโทนเรื่องและตัดฉากอธิบายตอนจบออก ภาพยนตร์ได้รับเสียงวิจารณ์ด้านบวกทั้งจากนักวิจารณ์และผู้ชม เป็นภาพยนตร์อเมริกันที่ได้รับเสียงวิจารณ์ดีที่สุดในปี 1999 กับรายได้ 350 ล้านเหรียญสหรัฐทั่วโลก
อเมริกัน บิวตี้ ได้รับรางวัลต่างๆมากมาย เช่น
เชิงอรรถ.
<templatestyles src="Reflist/styles.css" />
ชูร่า

ชูร่า  หรือ นายขนมต้ม เป็นตัวละครจากเกม ผู้ใช้วิชามวยไทยออกต่อสู้ ปรากฏตัวครั้งแรกในเกมเวิลด์ฮีโร่ ภาค 2 ซึ่งเป็นเกมต่อสู้ (Vs.Fighting) จากประเทศญี่ปุ่น ซึ่งเป็นตัวละครที่ได้รับความนิยมอยู่พอสมควรในวงการเกมต่อสู้ของไทย
ทั้งนี้ ทางบริษัท ADK ซึ่งเป็นผู้ผลิตจากประเทศญี่ปุ่น ได้ดัดแปลงต้นแบบมาจากนักมวยไทยในตำนานผู้มีนามว่า นายขนมต้ม มาเป็นต้นแบบ โดยนักเล่มเกมชาวญี่ปุ่นได้ขนานนามว่า "ชูร่า" ซึ่งหมายถึงเทพปีศาจ และนักเล่นเกมชาวไทยขนานนามว่าเป็น "นายขนมต้มกลับชาติมาเกิด" ฉากสังเวียนการต่อสู้ประจำตัวของชูร่าในเวิลด์ฮีโร่ภาค 2 มีชื่อเสียงในด้านภาพลักษณ์ของศาสนสถานไทยซึ่งมีพระสงฆ์และแมวไทยปรากฏอยู่ในฉากหลังนี้ด้วย
โดยชูร่าเป็นนักมวยไทยที่มีท่าไม้ตายแบบพุ่งชกเหมือนกับเอ็ม. ไบสัน ซึ่งเป็นนักมวยจากสตรีทไฟท์เตอร์ และมีท่าไม้ตายเป็นเข่าลอย ที่คล้ายกันกับท่าไม้ตายที่มีชื่อว่าไทเกอร์นีครัชของสกัด และไทเกอร์คิกของโจ ฮิกาชิ ซึ่งเป็นสองนักมวยไทยจากเกม Capcom vs. SNK 2 ด้วยเช่นกัน
ประวัติตามท้องเรื่อง.
ชูร่า เป็นนักมวยไทยที่มีชีวิตอยู่ในสมัยอยุธยา เขาได้เริ่มเดินทางตามหาพี่ชายซึ่งเป็นนักมวยเช่นเดียวกับเขา โดยที่ชูร่าเองไม่ทราบแน่ชัดว่ายังมีชีวิตอยู่หรือไม่ รวมทั้งเขายังมีความปรารถนาที่จะเป็นแชมป์มวยเช่นดียวกับพี่ชายของตนอีกด้วย ภายหลังจากการเสร็จสิ้นการแข่งขันศึกเวิลด์ฮีโร่ ภาคเพอร์เฟกต์แล้ว ชูร่ารู้สึกปราบปลื้มกับชัยชนะที่ตนได้รับเป็นอย่างยิ่ง ดร.บราวน์ซึ่งเป็นนักวิทยาศาสตร์ได้ออกมาแสดงความยินดีต่อเขา แต่ชูร่าเองก็ไม่คาดคิดมาก่อนว่าแม่ของเขาจะมาหาเขาที่แห่งนี้ด้วย เขากล่าวกับแม่ของตนว่าเขาได้รับชัยชนะแล้ว โดยที่เขาไม่ทราบมาก่อนเลยว่าแม่ของเขามาที่นี่เพียงเพื่อต้องการให้เดินทางกลับบ้านเกิดของตน
เคลวิน (แก้ความกำกวม)

เคลวิน อาจหมายถึง
ชื่อบุคคล.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สตีฟ ลอว์เรนซ์

สตีฟ ลอว์เรนซ์ (8 กรกฎาคม ค.ศ. 1935 - 7 มีนาคม ค.ศ. 2024) เป็นนักร้อง นักแสดงชาวอเมริกัน มีซิงเกิลฮิตอันดับ 1 บน บิลบอร์ดฮอต 100 อย่าง "Go Away Little Girl" และเป็นที่รู้จักในฐานะสมาชิกวงดูโอคู่กับภรรยาของเขา ไอดี กอร์เม ในชื่อวง สตีฟแอนด์ไอดี ทั้งคู่ยังปรากฏตัวด้วยกันในรายการโทรทัศน์ของสตีฟ อัลเลน ที่ชื่อ "The Tonight Show" ในช่วงกลางคริสต์ทศวรรษ 1950 
สตีฟ ลอว์เรนซ์ เสียชีวิตเมื่อวันที่ 7 มีนาคม ค.ศ. 2024 ขณะอายุ 88 ปี จากโรคแทรกซ้อนที่เกี่ยวข้องกับโรคอัลไซเมอร์
โฟล์กร็อก

โฟล์กร็อก  เป็นแนวเพลงที่รวมองค์ประกอบของดนตรีโฟล์กและร็อกเข้าด้วยกัน ในความหมายช่วงแรก ๆ คำนี้หมายถึงแนวเพลงที่เกิดในสหรัฐอเมริกาและสหราชอาณาจักรราวกลางคริสต์ทศวรรษ 1960 ดนตรีมีความชัดเจนโดยการประสานเสียงร้องที่แน่นและค่อนข้างสะอาด (ไม่มีเอฟเฟกต์และการบิดเสียง) ร่วมกับเครื่องดนตรีไฟฟ้า ตัวอย่างเช่น เสียงเครื่องสาย 12 เส้น ที่นักกีตาร์วงเบิร์ดส โรเจอร์ แม็กกิน ที่นำมาใช้บ้างโดยจอร์จ แฮร์ริสัน ในปี 1964 และ 1965 
โรเจอร์ แม็กกินแห่งวงเบิร์ดส เคยกล่าวว่า วงเดอะบีตเทิลส์ เป็นแรงบันดาลใจให้เขารวมเพลงโฟล์กเข้ากับร็อก ออลมิวสิกยกให้วงเดอะบีตเทิลส์ ร่วมไปกับบ็อบ ดีแลน มีอิทธิพลอย่างมากให้กับการเกิดของโฟล์กร็อกในปี 1965
สมเด็จพระราชินีอาเล็กซานดราแห่งยูโกสลาเวีย

อาเล็กซานดราแห่งกรีซและเดนมาร์ก สมเด็จพระราชินีแห่งยูโกสลาเวีย (ภาษากรีก:Αλεξάνδρα της Ελλάδος και της Δανίας, 25 มีนาคม ค.ศ. 1921 - 30 มกราคม ค.ศ. 1993) เป็นพระอัครมเหสีในสมเด็จพระราชาธิบดีเปตาร์ที่ 2 แห่งยูโกสลาเวีย พระมหากษัตริย์พระองค์สุดท้ายแห่งยูโกสลาเวียและเป็นพระราชชนนีในผู้อ้างสิทธิในราชบัลลังก์องค์ปัจจุบันคือมกุฎราชกุมารอาเล็กซานดาร์แห่งยูโกสลาเวีย
พระราชสมภพและช่วงต้นพระชนม์ชีพ.
พระนางพระราชสมภพ 5 เดือนหลังจากพระราชบิดาคือสมเด็จพระเจ้าอาเลกซันโดรสที่ 1 แห่งกรีซเสด็จสวรรคต พระนางเป็นพระราชธิดาจากการอภิเษกสมรสต่างฐานะ ซึ่งพระราชมารดาของพระนางคืออัสปาเซีย มานอส สมเด็จพระเจ้ากอนสตันดีโนสที่ 1 แห่งกรีซผู้เป็นพระอัยกาฝ่ายพระราชชนกของพระนางได้ฟื้นคืนสู่ราชบัลลังก์หลังจากการลี้ภัยและพระเจ้าอาเลกซันโดรสผู้เป็นพระราชโอรสสวรรคต เนื่องจากพระราชบิดาของเจ้าหญิงอาเล็กซานดราทรงสมรสกับสตรีชนชั้นต่ำกว่า ซึ่งเป็นการฝ่าฝืนธรรมเนียมและการที่พระนางพระราชสมภพหลังจากพระราชบิดาสวรรคต จึงทำให้พระนางถูกตัดสินเป็นบุตรนอกกฎหมาย
ด้วยพระราชเสาวนีย์ของสมเด็จพระราชินีโซเฟียผู้เป็นพระราชชนนีในพระเจ้าอาเลกซันโดรสและเป็นพระอัยยิกาของเจ้าหญิง ทำให้กฎหมายนี้จบลงในเดือนกรกฎาคม ค.ศ. 1922 ที่ซึ่งได้รับการเห็นชอบจากกษัตริย์ถึงความชอบธรรมของการอภิเษกสมรสแห่งราชวงศ์ โดยไม่ต้องรับการเห็นชอบ แม้กระทั่งจะส่งผลมาในภายหลังคือ จะไม่ทรงเป็นพระบรมวงศ์ สมเด็จพระเจ้ากอนสตันดีโนสทรงประกาศพระราชกฤษฎีกาในราชกิจจานุเบกษาวันที่ 10 กันยายนปีเดียวกัน ว่ามีพระบรมราชวินิจฉัยเห็นชอบด้วยกับการอภิเษกสมรสระหว่างสมเด็จพระเจ้าอาเลกซันโดรสกับแอสปาเซีย มานอส ทำให้เจ้าหญิงอเล็กซานดราทรงเป็นบุตรในกฎหมายของกรีกแต่จะไม่มีสิทธิในการสืบราชบัลลังก์ภายใต้รัฐธรรมนูญ
ดังนั้นเจ้าหญิงอาเล็กซานดราและพระราชมารดาทรงได้รับพระอิสริยยศเป็น"เจ้าหญิงแห่งกรีซและเดนมาร์ก"และพระอิสริยยศชั้นรอยัลไฮเนส
อภิเษกสมรสและบั้นปลายพระชนม์ชีพ.
ในปี ค.ศ. 1944 เจ้าหญิงได้เดินทางไปลอนดอน ทรงอภิเษกสมรสกับสมเด็จพระเจ้าเปตาร์ที่ 2 แห่งยูโกสลาเวียและทรงมีพระประสูติกาลเจ้าฟ้าชายอาเล็กซานดาร์ มกุฎราชกุมารแห่งยูโกสลาเวียในวันที่ 17 กรกฎาคม ค.ศ. 1945 ที่โรงแรมคาริจส์ กรุงลอนดอน เนื่องจากพระราชสวามีและพระนางมีพระพลานามัยไม่ดี และทรงมีปัญหาต่างๆมากมายเช่นด้านสุขภาพและการเงิน เจ้าชายอเล็กซานเดอร์จึงได้รับการเลี้ยงดูโดยพระอัยยิกา เจ้าหญิงอัสปาเซีย ทรงเป็นพระอภิบาลแทน สมเด็จพระราชินีอาเล็กซานดราทรงทุกข์ใจอย่างมากเกี่ยวกับปัญหาต่างๆและมีรายงานว่าพระนางทรงพยายามกระทำอัตวินิบาตกรรมหลายครั้ง ถึงแม้ว่าพระราชวงศ์ไม่เห็นด้วยในการกระทำของพระนาง เมื่อสมเด็จพระเจ้าเปตาร์ที่ 2 เสด็จสวรรคตด้วยพระโรคพระยกน(ตับ)แข็ง หลังจากความล้มเหลวในการถวายปลูกถ่ายพระยกน ทำให้พระนางต้องแก้ปัญหาต่างๆเพียงพระองค์เดียว
สมเด็จพระราชินีอาเล็กซานดราเสด็จสวรรคตที่ ซัสเซ็กส์ตะวันออก ประเทศอังกฤษ สิริพระชนมพรรษา 71 พรรษาและพระบรมศพของพระนางได้ถูกฝังที่พระตำหนัก เมืองตาตอย ประเทศกรีซ